Grila criteriala - Brosura

**Diferenţierea instruirii pentru elevii supradotaţi sau talentaţi**

|  |  |  |  |  |
| --- | --- | --- | --- | --- |
|  | 4 | 3 | 2 | 1 |
| **Organizare** | Broşura mea este organizată de o manieră care face posibilă citirea fiecărei feţe cu uşurinţă.  Conţinutul este cursiv de la o faţă la alta. Am introdus o temă sau un scop care susţine întregul raport. | Organizarea broşurii mele are sens pentru cititor.  Conţinutul este cursiv la o faţă la alta. | Unele dintre feţele broşurii nu sunt aranjate în ordine sau conţinutul nu este dezvoltat suficient de mult, astfel încât să aibă sens. | Broşura mea nu are o structură organizată. Este dificil să realizezi sensul din fragmente de informaţie. |
| **Ideile conţinutului** | Am realizat toate elementele sarcinii, informaţia este inclusă pe toate cele şase feţe ale broşurii.  Conţinutul reflectă înţelegerea în profunzime a conceptelor relevante.  Conţinutul oferă interpretări unice sau extinderi (generalizări, aplicaţii, analogii). | Am realizat majoritatea elementelor sarcinii, informaţia este inclusă pe toate cele şase feţe ale broşurii.  Broşura mea demonstrează înţelegerea conceptelor majore, dar unele idei /detalii de sprijin nu sunt bine înţelese sau ignorate.  Am inclus interpretările sau extinderile aşteptate. | Am realizat majoritatea elementelor sarcinii, dar lipseşte informaţia din cel puţin una dintre feţele broşurii.  Broşura mea demonstrează unele lipsuri în înţelegerea conceptuală.  Doar am reordonat informaţia găsită prin documentare, şi nu am interpretat sau nu am extins informaţia. | În broşura mea lipsesc textele de pe anumite feţe.  Broşura mea demonstrează lipsuri în înţelegerea conceptuală.  Doar am reordonat informaţia găsită prin documentare sau am copiat părţi din informaţie. |
| **Grafice** | Am ales cel puţin patru grafice care sunt relevante pentru conţinut. Aduc un plus la mesajul global al broşurii şi vin în sprijinul trăsăturilor de conţinut ale acesteia. | Am ales cel puţin trei grafice care aduc un plus la înţelegerea materialului din broşura mea. | Unele din graficele pe care le-am ales sunt legate de conţinut, dar nu toate sau am inclus doar câteva grafice. | Nu am inclus grafice sau acelea pe care le-am inclus nu sunt legate de conţinutul broşurii. |
| **Redactare** | Redactarea mea are o tentă şi o exprimare sofisticată, surprinde publicul ţintă.  Folosesc un limbaj adecvat pentru a crea un text interesant şi puternic.  Propoziţiile au coerenţă şi sunt variate ca lungime şi structură pentru a îmbunătăţi înţelesul.  Scrisul conţine elemente surprinzătoare sau neuzuale care contribuie la comunicarea conţinutului.  Nu conţine greşeli de ortografie sau de redactare. | Redactarea are un ton corespunzător şi coincide cu expectanţele publicului ţintă.  Folosesc un limbaj interesant şi angajant.  Propoziţiile sunt variate şi au coerenţă.  Broşura mea are câteva greşeli de redactare sau greşeli de ortografie, care nu distrag atenţia cititorului de la conţinut. | Redactarea mea încearcă să reflecte individualitatea autorului şi din specificul publicului ţintă.  Folosesc un limbaj predictibil.  Propoziţiile mele demonstrează puţină varietate.  Broşura mea are numeroase erori de redactare şi de ortografie care distrag atenţia cititorului de la înţelegerea conţinutului. | Redactarea mea este generică, reflectând puţin din individualitatea autorului şi din specificul publicului ţintă.  Propoziţiile mele sună monoton deoarece sunt similare ca structură şi limbaj.  Broşura mea are numeroase erori de redactare şi de ortografie care fac foarte dificilă înţelegerea. |
| **Tehnologie**  **Utilizarea software de editare** | Folosesc facilităţile calculatorului pentru prezentare grafică, poziţionare şi culoare pentru crearea unei broşuri atractive, interesante şi plăcute.Folosesc fonturile şi spaţierea corespunzătoare, pentru a creşte lizibilitatea. | Folosesc facilităţile calculatorului pentru prezentare grafică, poziţionare şi culoare pentru crearea unei broşuri atractive şi plăcute. | Încerc să folosesc facilităţile calculatorului pentru prezentare grafică, poziţionare şi culoare pentru crearea unei broşuri atractive şi plăcute, dar broşura mea nu arată atât de bine pe cât ar fi putut. | Nu folosesc facilităţile calculatorului pentru prezentare grafică sau poziţionare, iar broşura mea arată neîngrijit. |
| **Surse** | Conţinutul din broşura mea este scris pe baza unor surse bibliografice sigure (patru sau mai multe) şi sunt citate corespunzător. | Conţinutul din broşura mea este scris pe baza unor surse bibliografice sigure (cel puţin trei) şi cele mai multe sunt citate corespunzător | Conţinutul din broşura mea este scris pe baza unor surse bibliografice insuficiente sau care nu sunt sigure şi sursele sunt deseori citate incorect. | Conţinutul din broşura mea este scris pe baza unei singure surse bibliografice sau pe baza unora care nu sigure şi sursele sunt citate incorect. |