Un obiectiv important al acestui curs, este ca în final dumneavoastră să creaţi/proiectaţi un scenariu pentru un software educaţional pentru o temă din disciplina pe care o predaţi utilizând instrumente TIC avansate. Fiecare, va trebui să aleagă **o temă atractivă, care să permită prezentarea unor materiale în format electronic, grafice, imagini….,** temă pe care ar putea s-o predea elevilor într-o anumită perioadă de timp.( de exemplu în 2 ore)

**Fiecare scenariu** va fi format din **mai multe momente/secvenţe** care se vor derula pe parcursul celor 2 ore (Exemplu: moment de introducere a temei, de prezentare a unor conţinuturi informaţionale, de probleme/aplicaţii practice, de evaluare…) . Fiecare moment va trebui descris în detaliu atât din punct de vedere al acţiunilor profesorului şi al alevilor cât şi al materialelor necesare momentului respectiv.

Crearea/proiectare scenariului şi a soft-ului educaţional aferent face parte din temele modului II, iar tema pe la Power Point va fi în scopul pregătirii materialelor necesare modulului 2.

Pentru **fiecare moment**, va trebui să creaţi materiale în format electronic.

**Tema studiu individual Power Point**

Creaţi **cel puţin 3 materiale (cel puţin 2 în Power Point)**  şi salvaţi-le cu nume distincte(semnificative) în portofoliul dumneavoastră. ( nu trebuie ca prezentările să fie definitivate în acest moment din punct de vedere al conţinutului , acesta va putea fi completat, modificat până la definitivarea cursului..)

**În această etapă creăm o schiţă (ciornă) pe care o vom actualiza ulterior.**

1 . o **prezentare pentru conţinutul informaţional pentru tema aleas**ă ( Atenţie ! îmbinaţi textele cu imagini…. astfel încât prezentarea să nu fie plictisitoare pentru audienţă. Dacă veţi considera că elevii ar avea nevoie şi de alte informaţii, pe ultimul slide puteţi trece materiale bibliografice, adrese posibile …. sau chiar şi un obiect/link către un alt material în word pe care l-ar putea consulta…depinde de imaginaţia fiecăruia )

2. **un material pentru evaluare**…. cu diferiţi itemi ( acest material poate fi creat şi în Word)

3**. o prezentare în Power Point** (care va fi **materialul principal** , de start al lecţiei , de unde se vor face trimiteri către celelalte materiale) în care vor fi specificate momentele lecţiei, iar pentru fiecare moment se va face trimitere (link) către materialul (fişierul) respectiv.

Toate materialele din temă trebuie să mi le trimiteţi pe mail . În momentul în care se crează un link (sau se inserează un obiect/fişier ) către un alt material , acel material trebuie să existe pentru a se derula prezentarea.